অন্যদিকে বিশ্ববিদ্যালয়ের ছাত্রসংগঠন ও এলাকাভিত্তিক সংগঠনগুলো ভর্তিচ্ছুদের সহযোগিতার জন্য বিভিন্ন ধরনের কার্যক্রম পরিচালনা করছে। বিশ্ববিদ্যালয় শাখা ছাত্রলীগ নেতাকর্মীরা স্বেচ্ছাসেবক হিসেবে কাজ করছে। ছাত্রলীগ কর্তৃক বিভিন্ন একাডেমিক ভবনের সামনে তৈরি করা হয়েছে তথ্য প্রদান ও শিক্ষার্থী সহায়তা কেন্দ্র। সুপেয় পানির ব্যবস্থা রয়েছে হাকিম চত্বর, অপরাজেয় বাংলা, কার্জন হল ও ব্যবসায় শিক্ষা অনুষদ ভবন। মেডিকেল টিম রয়েছে কেন্দ্রীয় লাইব্রেরি ও কার্জন হলে।